Έντουαρντ Ντόντουελ

Ο Έντουαρντ Ντόντουελ (αγγλικά: Edward Dodwell, 1767 - 13 Μαΐου 1832) ήταν Ιρλανδός ζωγράφος, ταξιδιώτης και συγγραφέας πάνω στην αρχαιολογία.

Βιογραφία 
Γεννήθηκε στην Ιρλανδία και ανήκε στην ίδια οικογένεια με τον θεολόγο, Χένρι Ντόντουελ και εκπαιδεύτηκε στο Κολλέγιο Τρίνιτι του Κέιμπριτζ. 

Ταξίδεψε από το 1801 έως το 1806 στην Ελλάδα, που τότε ήταν μέρος της Οθωμανικής Αυτοκρατορίας και πέρασε το υπόλοιπο της ζωής του ως επί το πλείστον στην Ιταλία, στη Νάπολη και στη Ρώμη. Πέθανε στη Ρώμη από τις συνέπειες μιας ασθένειας που κόλλησε το 1830, κατά τη διάρκεια μιας εξερεύνησης στα βουνά των Σαβίνων. Η χήρα του Ντόντουελ, θυγατέρα του Κόμη Giraud, τριάντα χρόνια νεότερη του, αργότερα έγινε διάσημη ως η «όμορφη» κοντέσα του Spaur και έπαιξε σημαντικό ρόλο στην πολιτική ζωή της παπικής πόλης. 

Ο Ντόντουελ δημοσίευσε τα εξής: Μια Κλασική και Τοπογραφική Περιήγηση εντός της Ελλάδας (1819), του οποίου μια γερμανική μετάφραση εμφανίστηκε το 1821, Θεάματα στην Ελλάδα, με τριάντα έγχρωμες πλάκες (1821) και Θεάματα και Περιγραφές των Κυκλωπικών ή Πελασγικών Ερειπίων στην Ιταλία και την Ελλάδα (Λονδίνο και Παρίσι, με γαλλικό κείμενο, 1834).

Παραπομπές

Εξωτερικοί σύνδεσμοι 

     
     
 Πρόσβαση σε αντίγραφα των πρώτων εκδόσεων των τριών βιβλίων του Ντόντγουελ 
 Έργα Έντουαρντ Ντόντουελ

Ιρλανδοί περιηγητές
Ιρλανδοί συγγραφείς
Συγγραφείς
Ιρλανδοί ζωγράφοι
Ταξιδιώτες